Christin Aamodt

Christin Aamodt (født 1970) er en norsk journalist og organisasjonsarbeider. 

Aamodt var ansatt NRK fra 2007 til 2011. Her jobbet hun i Dagsnytt18, Søndagsavisa og Ukeslutt. I 2011 gikk hun til produksjonsselskapet Strix Television, hvor hun var i et drøyt år. Hun hadde deretter kortere opphold ved Mastiff (2012–13), Gyro AS (2013), Endemol (2013), ITV (2013) og Snowman TV (2014). Deretter 1,5 år i Tellus Works (2015–2016) og nærmere tre år i Kvaalogjansen (2016–2019) før hun i 2019 ble ansatt i Jaam.

Aamodt har bakgrunn fra flere frivillige organisasjoner i Norge, deriblant Ungdom Mot Narkotika hvor hun også var leder fra 1995 til 1997. Videre har Aamodt vært leder i Barne- og ungdomsrådet i Oslo, daglig leder i Norges Snowboardforbund, medlem i Presseforbundets offentlighetsutvalg, rådsmedlem i Sosial- og helsedepartementets Narkotikaforebyggende råd.  

Hun har dessuten gjort seg kjent for sitt feministiske engasjement. Hun var ansvarlig redaktør i radiOrakel fra 2003 til 2004. Her tok hun blant annet initiativet til å starte opp Women's mediawatch i Norge. Aamodt har også skrevet for Dagbladets feminismeblogg samt fungert som produsent for flere av Kate Pendrys teateroppsetninger. 

Hun var valgkampsekretær for Rød Valgallianse i Oslo under stortingsvalget i 2005. 

 Referanser 

Kategori:Norske journalister
Kategori:Norske redaktører
Kategori:Norske organisasjonsledere
Kategori:RV-politikere
Kategori:NRK-journalister
Kategori:Norske radiojournalister
Kategori:Personer fra Oslo